Dietloh Siengjgvei

Dietloh Siengjgvei dwg dietloh ndeu, ciep Cunghvaz Yinzminz Gunghozgoz Huznanz Swngj caeuq Gvangjsih Bouxcuengh Swcigih. Dietloh neix, youq baih baek dwg Huznanz Swngj Hwngzyangz Si, baih namz dwg Bingzsiengz Si Youjyizgvanh. Daengz dietloh raez 1013 goengleix, miz dietloh mbangj dien'givah. Hwngzyangz daengz Liujcouh, Namzningz daengz Bien'gvan can Aihgouj dwg dietloh dancienz（单线）,   Liujcouh daengz Namzningz caeuq gizwnq dwg dietloh sanghcienz （双线）.  Dietloh neix cujyau gvaq Hwngzyangz, Yungjcouh, Gveilinz, Liujcouh, Laizbinh, Namzningz caeuq Cunghcoj dwngj dieg. 

Bi 2007, Dietloh Siengjgvei hai ndaej guh Goqnwngz Gaijcau, moq hwnj song duenh, Liujcouh daengz Hwngzyangz dwg Dietloh Hwngzliuj, Liujcouh fueng baih namz dwg Dietloh Liujnamz. Song duenh youq bi 2013 ndwen 12 ngoenz 28 dunghceh bae. 


 Lizsij 

 bi 1938, Hwngzyangz dunghceh daengz Gveilinz，birawz daengz Liujcouh, 1941 daengz Laizbinh. 
 bi 1951, dunghceh daengz Namzningz, birawz daengz Bingzsiengz.
 bi 1954, dunghceh daengz Aihgouj. 
 bi 1955 ndwen 3 ngoenz 1, doxciep caeuq Yiednanz dietloh.
 bi 1985, aen dietloh neix Liujcouh daengz Lizdangz gaijcau baenz dietloh sanghcienz
 bi 1998, Lizdangz daengz Yunghningz gaijcau baenz dietloh sanghcienz
 bi 2013 ndwen 12 ngoenz 28：Dietloh swngjci Liujnamz caeuq dietloh Hwngzliuj dunghceh.
 bi 2015：Liujcouh daengz Namzningz dien'givah dunghceh. 
分类:Gvangjsih
分类:Gyauhdungh